ઊંઝાના ઉમિયાધામથી તા.૨૪ જૂનના રોજ શરૂ થયેલ શહીદ યાત્રા બુધવારે સવારે ઇડર તાલુકાના ગ્રામ્ય વિસ્તારોમાં થઇ તા.૨૭ જૂનના રોજ ત્રણ કલાકે વડાલી તાલુકામાં પ્રવેશી હતી, જયાં ઠેર ઠેર પાટીદાર શહીદ યાત્રાનું ગ્રામજનો દ્વારા ભવ્ય સ્વાગત કરાયુ હતું. ઊંઝાથી પ્રસ્થાન થયેલી શહીદ યાત્રા મહેસાણા જિલ્લા સહિતના વિસ્તારોમાં ફરીને સાબરકાંઠા જિલ્લાના વડાલી તાલુકામાં આવી પહોંચતા વડાલી તાલુકાના યુવાનો બાઇક તથા ફોર વ્હીલર સાથે યાત્રામાં જોડાયા હતા. ચુસ્ત પોલીસ બંદોબસ્ત વચ્ચે પાટીદાર યાત્રા ૩૪ દિવસ સુધી ચાલશે.જેમાં પાસ ટીમના અગ્રણી દિલીપ સાલવા, નિલેશ એરવાડીયા સહિતના કન્વીનરો જોડાયા હતા.